钦定古今图书集成/明伦汇编/闺媛典/第091卷 > 陆官治妻沈氏〈蟾姑附〉
## 钦定古今图书集成/明伦汇编/闺媛典/第091卷 > 陆官治妻沈氏〈蟾姑附〉

按《无为州志》：“沈氏，陆官治妻。年十八，归官治。官治有
妹名蟾姑，年十四，两人甚相亲爱。流寇蹂躏江淮间，
氏与蟾姑过后园露井，指曰：‘倘遇变，此其毕命处也’。”
崇祯壬午，贼夜陷城，氏方乳儿，闻变，急付保母曰：“‘善
持去，儿命在汝矣’。遂与蟾姑以绢帛连属手背，投井
死。经七日，家人获二尸于井中，颜色如故，衣屐皆缠”
束紧密，水不能入。闻者莫不泪下。梅村《吴伟业题》曰：
“濡须城下起干戈，二女芳魂葬汨罗。安得米颠书大
字，井边刻石比曹娥。”